Evit an notennoù natur hiniv, ne vo ket kalz a dra e gwirionez, nemet on chomet un herradig, da serr-noz, da gompren un torig-ruz é kaniñ. An evn-se zo un tamm hep e bar ur seurt. N'eus ket nemetoñ a glever é kaniñ d'ar mizioù du èl ma ra ! Ha plaen e vez é ober oc'hpenn ! Melkonius eo e gan un disterañ, gwir a-walc'h eo, mes kaniñ a ra ac'hoel !    ....    Setu neuze fotoioù ar valeadenn e Kamorzh; e gwirionez zo lod anezhe er rentiñ-kont am eus graet àr lec'hienn ar Gerlenn Sten-Kidna: http://kerlenn-sten-kidna.nireblog.com/  Amañ ne rin ken enta nemet diskouez deoc'h ar re n'int ket bet lakaet àr vlog Sten-Kidna, dre ziouver a blas.    Ankouaet em eus lâret penaos hor boa gwelet, àr vord an hent, ur paour-kaezh den tort é c'houlenn an aluzon; del sec'h  en deus bet evit e lod. C'hoazh unan hag en deus diskanet fall d'ar gorriganed !